《閒中忆曾舜卿知丞》
宋代·张侃

官舍如舟近古河，隔河老木尚新峨。森罗星象萤分度，经纬水纹鱼掷梭。

月满秋容随处好，风含凉意向人多。香蒲泉石供清玩，遥忆骚翁在涧阿。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。